21. novembar

21. novembar / studeni (21. 11) jest 325. dan godine po gregorijanskom kalendaru (326. u prestupnoj godini). Do kraja godine ima još 40 dana.

 Događaji 
 1783 – U Parizu Jean-François Pilâtre de Rozier i François Laurent d'Arlandes izveli prvi uspješan let balonom napunjenim toplim zrakom; preletjeli su iznad grada razdaljinu od 8 km za 25 minuta dosegnuvši visinu od gotovo 1.000 m.
 1789 – Sjeverna Karolina postala 12. država SAD-a.
 1803 – U Mainzu giljotinirani Johann Bückler, vođa razbojnika, i 19 njegovih pratilaca. Bückler je bio veoma popularan kod siromašnih seljaka jer je njegova banda pljačkala bogate trgovce i priređivala veselja za obični narod.
 1806 – Napoleon Bonaparte objavio Berlinski dekret o blokadi Velike Britanije, koji je uključivao i zabranu pristajanja britanskih brodova u sve evropske luke.
 1871 – Moses Gale patentirao upaljač.
 1877 – Thomas Edison objavio pronalazak fonografa, mašine za bilježenje i reprodukciju zvuka.
 1898 – Pierre i Marie Curie u saradnji sa Gustaveom Bémontom otkrili radij.
 1980 – John Lennon i Yoko Ono izazvali skandal pozirajući nagi fotografu Allanu Tannenbaumu.
 1995 – Nakon trosedmičnih pregovora Alija Izetbegović, Franjo Tuđman i Slobodan Milošević, lideri BiH, Hrvatske i SR Jugoslavije, parafirali Dejtonski mirovni sporazum, po kojem se BiH dijeli na dva entiteta: Federaciju BiH (51% teritorije) i Republiku Srpsku (49%); ovim sporazumom okončan je rat u BiH.
 2008 – Zastava prekida sa proizvodnjom automobila.

 Rođeni 
 17. vijek 
 1694 – Voltaire, francuski književnik, historičar i filozof

 20. vijek 
 1925 – Veljko Kadijević, general JNA i posljednji ministar odbrane SFRJ
 1935 – Fairuz, libanska pjevačica
 1939 – Aleksa Buha jugoslavenski i bosanskohercegovački filozof, član ANURS, političar.
 1945 – Goldie Hawn, američka glumica
 1947 – Michel Sogny, francuski pijanista, kompozitor i pisac mađarskog porijekla
 1962 – Mike Dixon, britanski biatlonac
 1965 – Björk, islandska pjevačica
 1972 – Galina Kukljeva,  sovjetska i ruska biatlonka, olimpijska pobjednica i trostruka svjetska prvakinja.
 1976 – Tomomi Ōtaka, japanska biatlonka
 1983 – Daniela Iraschko-Stolz, austrijska skijašica-skakačica
 1989 – Elise Ringen, norveška biatlonka
 1999 – Chu Yuanmeng, kineska biatlonka

 Umrli 
 1811 – Heinrich von Kleist, njemački književnik

 Praznici 
 Svjetski dan televizije

 Vanjski linkovi 

 Na današnji dan (21. novembar), BBC.co.uk 
 Na današnji dan (21. novembar), nytimes.com 

*-21